Author: Eeva Karhi
Last saved by: Jaana Anneli Nieminen

Hyvä MOPY:n jäsen,
Sopimukset on tehty noudatettaviksi
Elämme sopimusyhteiskunnassa. Työ- ja virkaehtosopimukset on kullakin alalla neuvoteltu ja sovittu työmarkkinajärjestön ja työntekijäjärjestön kesken. Näissä sopimuksissa mainitaan jokaisen työntekijän työsopimuksen rajat. Työ- ja virkaehtosopimukset eivät ole suosituksia, vaan niiden määräykset sitovat niin työntekijää kuin työnantajaakin.
Muutokset työ- ja virkaehtosopimuksissa edellyttävät järjestötason neuvotteluja ja sopimista. Paikallistasolla työntekijä tai työnantaja ei voi toimia vastoin voimassa olevia sopimuksia.
Opettaja –lehden välissä on ilmestynyt ”Työaika ja Palkka –joka jäsenen sopimusopas”, joka on myös OAJ:n sivuilla. Oppaasta yksittäinen työntekijä tai esimies voi tarkistaa keskeisimmät työaikaan liittyvät sopimuskohdat. 
Työaikakysymyksissä voi työnantajalla olla erilainen näkemys siitä, mitä työtehtäviä työ- ja virkaehtosopimuksessa edellytetään työntekijältä.  Alla selvennetään aiheeseen liittyviä muutamia sopimuskohtia:
Yhteissuunnittelutyöaika:
Viikottaisten opetus- ja muiden tehtävien lisäksi opettajan tulee osallistua koulussa kolmen tunnin ajan viikossa opetuksen yhteissuunnitteluun, aine- ja asiaryhmittäisiin neuvonpitoihin, kodin ja koulun väliseen yhteistyöhön sekä opetuksen
 suunnitteluun ja koulun toiminnan kehittämiseen liittyvien tehtävien tekemiseen.

Yhteissuunnittelutyöaika ei ole sidottua työaikaa eli vaikka sille olisi varattu lukujärjestyksessä paikka ja aika, niin yhteissuunnittelutyöajasta voi osan tehdä muuallakin kuin työpaikalla.

Koulutus:
Opetusvelvollisuuteen perustuvassa työaikajärjestelmässä oleva opettaja ei ole velvollinen osallistumaan veso-päivien 
lisäksi muuhun kuin työjärjestyksen mukaisten tuntien aikaiseen koulutukseen. 

Mäntsälässä  suunnitteluveso pidettiin 6.8. ja  perusopetuksen opettajat lomautettiin kahtena vesopäivänä (7.8. ja 10.8.). 
Keväällä lomautettiin vesopäivänä 9.5. . 

Opetussuunnitelmatyö:

Opetussuunnitelmatyötä ei voida sen laajuuden ja laadun vuoksi pitää opettajan tavanomaisena virkatehtävänä, vaan 
kysymys on lisätyöstä. Lisätyön korvaaminen tulee neuvotella paikallisesti, jolloin samalla arvioidaan työn laajuus ja 
laajuutta vastaava korvaus. Opetussuunnitelma on opettajan  tärkein ohjaustyökalu. Lomautusten jälkeen on hankala
 motivoida henkilöstöä työstämään opetussuunnitelmaa  yt-ajalla. Opetussuunnitelmaan käytettävä yt-aika vähentää 
tietenkin yksikön vastaavan yt-ajan. Tämä poisjäävä yt-aika on rehtorin syytä selkeästi ohjeistaa ja osoittaa kussakin
 työyksikössä ilman, että yksittäinen työntekijä sitä joutuu erillisesti kysymään osaltaan.

Jos epäilet, ettei työpaikallasi noudateta voimassa olevaa työ- ja virkaehtosopimusta, niin ota asia puheeksi esimiehesi kanssa. Käytä apuna Työaika- ja palkkausopasta. Jos asia ei selviä esimiehen kanssa keskustelemalla ota yhteys luottamusmieheesi, joka ottaa asian hoitaakseen.
Terveisin MOPY:n hallitus